Byrådet i Aalborg har vedtaget at sende et forslag ud i høring, som indebærer at beboerne ikke længere må have folkeregisteradresse eller overnatte i deres huse. Det er en klynge af huse helt ned til Limfjorden det drejer sig om. Husene har hverken status af kolonihaveforening eller sommerhusområde. Selv om det måske ikke er helt efter bogen , så har Aalborg Kommune gennem årene givet omkring 50 af husejerene lov til at have deres folkeregisteradresse her. Kommunen har også set gennem fingre med at beboerne har overnattet. Men nu er der så sket det, at Aalborg Portland har bedt om lov til at opføre fem kæmpe vindmøller på hver 150 meter tæt på Hesteskoen. Så skal det ikke længere være tilladt hverken at have adresse eller sove i husene om natten på grund af støjgener.

Opsummering:
Et lokalplanforslag vil betyde, at 50 beboere ikke kan beholde deres adresse i området Hesteskoen i Aalborg Øst.